
ROMÂNIA

JUDEŢUL VRANCEA


              CONSILIUL LOCAL

AL MUNICIPIULUI FOCŞANI

H O T Ă R Â R E

privind aprobarea decontării, din bugetele proprii ale unităţilor de învăţământ preuniversitar de stat finanţate din bugetul local al Municipiului Focşani, a  cheltuielilor pentru masă și cazare în cantinele și internatele școlare pentru elevii înscriși în învățământul profesional și tehnic cu durata de minimum 3 ani 
          Consiliul Local al Municipiului Focşani, judeţul Vrancea, întrunit în şedinţă extraordinară,

         -analizând proiectul de hotărâre iniţiat de Primarul Municipiului Focşani, prin care se propune aprobarea decontării, din bugetele proprii ale unităţilor de învăţământ preuniversitar de stat finanţate din bugetul local al Municipiului Focşani, a cheltuielilor pentru masă și cazare în cantinele și internatele școlare pentru elevii înscriși în învățământul profesional și tehnic cu durata de minimum 3 ani, raportul întocmit de Direcţia economică înregistrat la nr. 82740/07.11.2017;

· văzând avizul favorabil al Comisiei de buget şi administraţie publică şi al Comisiei pentru drepturile omului, cultură, invăţământ, sănătate şi sport,
· având în vedere prevederile Legii nr. 90/28.04.2017 pentru completarea art. 12 din Legea educației naționale nr. 1/2011;

· în baza art.36 alin (1), alin. (2),  lit. „b” şi alin (4) lit „a”, precum  şi  în temeiul art. 45 alin.(2) lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare,
H O T Ă R Ă Ş T E :
                 Art. 1 (1) Se aprobă decontarea, din bugetele proprii ale unităţilor de învăţământ preuniversitar de stat finanţate din bugetul local al Municipiului Focşani, a cheltuielilor pentru masă și cazare în cantinele și internatele școlare pentru elevii înscriși în învățământul profesional și tehnic cu durata de minimum 3 ani,.
                          (2) Elevii  înscriși în învățământul profesional și tehnic cu durata de minimum 3 ani care solicită decontarea cheltuielilor pentru masă și cazare în cantinele și internatele școlare, prevăzute la alin (1), sunt obligați să depună la conducerea unităţii de învăţământ o cerere însoțită de copia cărţii de identitate din care să rezulte domiciliul acestuia. 
                 Art.2 Consiliul de Administraţie al unităţii de învăţământ preuniversitar de stat analizează și verifică legalitatea solicitărilor și aprobă cererile solicitanților privind decontarea cheltuielilor pentru masă și cazare în cantinele și internatele școlare. 
                Art. 3 Prezenta hotărâre va fi comunicată de către Serviciul administraţie publică locală, agricultură, compartimentelor, serviciilor, instituțiilor de învățământ preuniversitar de stat şi Primarului Municipiului Focşani, conform legii, care va asigura executarea acesteia prin Direcţia Economică.

    PREŞEDINTE DE ŞEDINTĂ,

              Nedelcu Mihai                                                                                  

                                                                                             CONTRASEMNEAZĂ,

                                                                                   SECRETARUL MUNICIPIULUI 

                                                                                                      FOCŞANI
                                                                                         Eduard Marian Corhană
Municipiul Focşani, 10 noiembrie 2017

